

**Magyar Pusztakezes Szövetség szabályrendszer**

Sportolóink biztonsága és egészsége mellett, szabályaink betartása a legfontosabb, szervezetünk számára.

**A szorítóba lépés feltétele:**

Azon sportolók vehetnek részt az MPKSZ (Magyar Pusztakezes Szövetség) által felügyelt eseményeken, akik hivatalosan (bizonyíthatóan) minimum 3 éves, aktív, igazolt küzdősportban történő tevékenységet tudnak igazolni.

**Bandázsolás**:

Engedélyezett a csukló bandázsolása alkar középig. Engedélyezett a hüvelykujj és a kéz középső részéig a bandázsolás. Nem engedélyezett az ököl és attól 1 hüvelyk távolságig, azaz 2.54 cm-ig tartó ragasztás. Az ökölnek és ujjaknak fedetlen formában, csupaszon kell maradniuk a küzdelem teljes ideje alatt. A mérkőzés előtt 2 órával a köröm állapota és mérete meg kell feleljen az előírásnak (1 mm hosszúság, lereszelve).

**Kötelező öltözet**:

Ökölvívó nadrág, bokszcipő, fogvédő (2 db), mélyütésvédő (pro). Hölgyeknek sportfelső (top) és mellvédő kötelező. Boka, térd és comb tape engedélyezett. Váll, derék tape és alsó test tape engedélyezett. Amennyiben ilyen tape-t használ a sportoló, kötelező a boksz nadrág alatti szűk rashguard - szerű nadrág. (spats) A könyök és a felkar tape nem engedélyezett. Vazelint csak szemöldökre, arccsontra, és az orra szabad felvinni, és csak a hivatalos Cutman végezheti el közvetlen a ringbe lépés előtt.

**Hivatalos súlycsoportok:**

Atom súly: 106 font alatt vagy 48 kg

Szalma súly: 116 font (52,6 kg) alatt

Repülősúly: 126 font vagy 57,1 kg alatt

Harmatsúly: 136 font vagy 61,7 kg alatti súly

Pehelysúly: 146 font vagy 66,2 kg alatt

Könnyűsúly: 156 font alatt vagy 70,7 kg V

áltósúly: 171 font vagy 77,5 kg alatt

Középsúly: 186 font alatt vagy 84,4 kg

Fél nehézsúly: 206 font alatt vagy 93,4 kg

Nehézsúly: 266 font alatt vagy 120,7 kg Szuper nehézsúly: 266 font vagy 120,7 kg felett

**Mérlegelés**:

Profi versenyzők számára a mérlegelés(ek), a mérkőzés időpontja előtt 24 órával történnek. Amennyiben a versenyző nem tud megjelenni a mérlegelésen időben saját hibáján kívül, élő vagy rögzített videó formájában megtörténhet a mérlegelés, amelyet köteles elküldeni a szervező és a szervezet számára, amely saját jogon dönthet a sportoló súlyának elfogadásáról. Amennyiben a versenyző túllépi a megszabott súlyhatárt, 120 percet kap a súlyfelesleg lefaragására (a mérlegelés végétől számítva). Ha másodjára sem teljesíti a szerződésben aláírt súlyt, az pénzbírságot von maga után, amely hozzáadódik az ellenfél mérkőzési díjához. A résztvevők nem állhatnak alkohol vagy drog hatása alatt az esemény teljes ideje alatt. Amennyiben ennek gyanúja felmerül, és tesztelésre szólítják fel, amelyet nem vállal, úgy a mérkőzésért járó teljes összeg visszatartható. A tesztelési idő a felszólítástól számított 30 percen belül kell megtörténjen.

A mérlegelés követő másnapján (meccsnap) a sportolónak orvosi kontrollon kell részt vennie – neurológiai vizsgálatra és vérnyomás mérésre kerül sor- az esemény helyszínén. Az orvosnak jogában áll az egészségügyi felmérést követően elutasítani a versenyző indulását a mérkőzésen, amennyiben úgy ítéli meg, hogy a sportoló nem alkalmas rá. Az előzetes vizsgálatok dokumentációit e-mailen kell elküldeni az esemény előtti 10-14 napban. Az MPKSZ elhatárolódik a drasztikus, egészségre káros súlycsökkentéstől és elvárja minden sportolótól a professzionális súlyhozást.

**A mérkőzések menetideje** 3x2 vagy 5x2 percesek. A menetek közötti szünet 1 perc. Ha nincs értékelhető aktivitás - Első alkalommal az inaktív versenyzőt figyelmeztetik, második alkalommal sárga lapot kap, harmadik alkalommal 2. sárga lapot, negyedik figyelmeztetéskor leléptetésre kerül sor.

**A mérkőzés ideje alatt**, a sportolók csak mentes vizet ihatnak, az arcukra pedig vazelint, illetve a sérülések, vérzés csillapítására1/100 Adrenalint.

**Illegális (szabály ellenes) technikák**:

* A sportolók nem használhatnak semmilyen krémet, olajat, melegítőkrémet vagy egyéb anyagot a felsőtesten.
* Minden olyan kísérlet/támadás, amely a gerincre, tarkóra irányul. Bármilyen rúgás fejre vagy testre illegális.
* Szabály ellenes továbbá az ellenfél arcának és torkának fogása, megragadása. valamint az ellenfél kezének, ujjainak fogása.
* Szabály ellenes így tilos a mélyütés, azaz a test csípővonalától lefele számított részének támadása kézzel vagy lábbal, valamint az ellenfél lábfejének taposása, továbbá a fejelés az ellenfél testének bármely pontjára.
* Szabály ellenes így tilos a kéz nem ököllel indított (könyök, alkar, stb) támadása az ellenfél testének bármely pontjára.
* Szabály ellenes így tilos a forduló kézhát. (spining backfist).
* Szabály ellenes a fogvédő kiköpése. Első, második szabálytalanság, figyelmeztetéssel jár. Harmadik szabálytalanság pontlevonással. Utolsó (negyedik) szabálytalanság pedig leléptetéssel.

Szabály ellenes technikák elleni eljárások:

Az első szabálytalanság esetén (eyepoke) – figyelmeztetés jár.

A második (eyepoke) szabálytalanság leléptetéssel jár.

Amennyiben eyepoke-ért kell leléptetni a versenyzőt úgy a megállapodásban szereplő pénzdíj 50%-a a károsult sportoló kapja meg.

**Egyéb szabálytalanságok:**

Tilos a fejelés, tilos a szemkinyomás, szemszúrás/eyepoke, harapás, köpködés, ujjkampó akasztása szájba, tilos a hajhúzás, torokütés, tilos a légcső megragadása, Tilos a tolás vagy dobás, földrevitel, tilosak az ütések a gerincre vagy a fej hátsó részére. Tilos teljesen kinyújtott kézzel és ujjakkal előre és hátrafele menni, bármilyen irányban haladni a térben. Tilos nyújtott kézzel védekezni. Nyújtott kézzel csakis zárt ököl kéztartásban lehet védekezni. Tilosak a kinyújtott ujjak, a könyökütés, alkarral ütés. Tilosak a lágyéki támadások. Tilos a rúgás. Tilos az ellenfél ruházatában kapaszkodni, tilos megragadni a ringet. Nem lehet apró ízületmanipulációt csinálni, tilos az ellenfelet a küzdőtérről kidobni. Tilos bökdösni, karmolni, csípni, csavarni a bőrt. Tilos a káromkodás, a kiadott utasítások figyelmen kívül hagyása. **Tilos minden sportszerűtlen magatartás**. Tilos olajat, testhidratálót vagy bármilyen csúszó/nedvességhatású folyadékot alkalmaznia testen, ruházaton vagy bandázson. Tilos az ellenfelet a GONG után megütni. Tilos a mérkőzésvezetőre támadni. Tilos az edzői stáb ringbe lépése kivéve a mérkőzés előtt, a szünetekben és a meccs végén.  A törölközőt csak az edzői stáb tagjai közül dobhatják be, illetve a sarok (külső részén) állva és a törölközőt mutatva jelezheti a mérkőzés beszüntetésének szándékát.

**Legális technikák:** Minden engedélyezett ütés fejre és testre, zárt ököllel.  A védekezés történhet zárt ököllel is, és nyitott tenyérrel, de zárt ujjakkal.

**A győzelem módjai:**

Kiütéssel (KO) amikor az ellenfelet kiszámolják

Technikai kiütéssel (TKO) – Max. 3 leütés vagy rászámolás egy meneten belül. Illetve akkor, ha a vezetőbíró a versenyző egészségi állapotát megvédve jobbnak látja beszünteti a mérkőzést. –

Pontozással (pontozó bírói lapok összegzése alapján) -

Kizárással (diszkvalifikáció) – sportszerűtlen viselkedés esetén vagy a szabályok áthágása esetén.

Orvosi beavatkozás esetén – Az orvos javasolhatja a vezetőbíró számára a mérkőzés beszüntetését, de minden esetben a vezetőbíró dönt és csak ő szüntetheti be a mérkőzést.

Feladás - ha csapata bedobja a törölközőt

**Kötelező orvosi vizsgálatok**:

Vér, Vizelet, CT a verseny engedély kiváltása alkalmából, illetve (minden mérkőzés előtt, ami nem lehet 30 napnál régebbi). AIDS teszt, Hepatitis B teszt.

Menetszámtól függetlenül, a sportolóra, győztes mérkőzés követően, 60 nap, időelőtti vereség esetén, pedig 90 nap kötelező pihenő vár, vereség esetén pedig kötelező az újabb CT vagy MRI vizsgálat.

Egyéni egészség (sport) biztosításának a megkötése kötelező.

A szorítóba lépő versenyző, a kockázati tényezők ismeretében vállalja a pusztakezes mérkőzést/mérkőzéseket és elfogadja, az MPKSZ szabályait. Tudatában van annak, hogy a pusztakezes eseményeken való részvétellel, veszélyes tevékenységre vállalkozik, amely súlyos sérülésékkel vagy maradandó egészség következményekkel is járhat.

A jelen nyilatkozatot aláíró személy, lemond minden igényéről, követeléséről, amely a szervezéssel, versennyel, illetve ezzel összefüggésbe hozható egyéb tevékenységgel kapcsolatos -a szervezővel, a promóterrel, a promóter leányvállalataival, (beleértve, de nem kizárólagosan a promóciós helyszínt és a közvetítő partnereket), illetve az MPKSZ (Magyar Pusztakezes Szövetség) - szemben.